39.   ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ ΚΑΙ ΕΣΩΤΕΡΙΚΩΝ  Αριθ. 14883/1558 της 14/23 Μαρτ. 1970 (ΦΕΚ Β΄197) Περί καθορισμού διαδικασίας επιλογής προσλαμβανομένου προσωπικού εις θέσεις επί βάσει ιδιωτικού δικαίου ωρισμένου ή αορίστου χρόνου, παρ’ υπηρεσίαις αρμοδιότητος του Υπουργείου Εσωτερικών και Νομαρχιακών Ταμείων.  Έχοντες υπ’ όψιν:1)Τας διατάξεις του άρθρ.2 του Ν.Δ.385/1969 «περί προσλήψεως προσωπικού επί σχέσει ιδιωτικού δικαίου εις Δημοσίας υπηρεσίας και Ν.Π.Δ.Δ.», 2)την υπ’ αριθ.5724/Δ/5.3.69(ΦΕΚ Β΄/162/7.3.69) απόφασιν του Πρωθυπουργού ως Υπουργού Προεδρίας Κυβερνήσεως και 3)την υπ’ αριθ.121/1970 γνωμοδότησιν του Α.Σ.Δ.Υ., αποφασίζομεν: Καθορίζομεν, ως ακολούθως, την διαδικασίαν επιλογής του  προσλαμβανομένου προσωπικού  εις θέσεις επί συμβάσει ιδιωτικού δικαίου αορίστου ή ωρισμένης διαρκείας, παρ’ Υπηρεσίαις αρμοδιότητος του Υπουργείου Εσωτερικών και Νομαρχιακών Ταμείων: Α΄. ΄Οργανον προσλήψεως Η πρόσληψις του πάσης κατηγορίας προσωπικού επί συμβάσει ιδιωτικού δικαίου αορίστου ή ωρισμένης διαρκείας ,ενεργείται, εις μεν την κεντρικήν Υπηρεσίαν του Υπουργείου, δι’ αποφάσεως του Υπουργού, εις δε τας Νομαρχίας και τα Επαρχεία, δι’ αποφάσεως του οικείου Νομάρχου. Εις τα Νομαρχιακά Ταμεία η πρόσληψις ενεργείται δι’ αποφάσεως του Διοικητικού Συμβουλίου αυτών.  Β΄. Δημοσίευσις προκηρύξεως 1)Της προσλήψεως θα προηγήται η έκδοσις προκηρύξεως των προς πλήρωσιν θέσεων υπό της αρμοδίας δια την πρόσληψιν αρχής ή οργάνου.  2)Περίληψις της προκηρύξεως θα δημοσιεύεται εις την εξώθυραν της οικείας Υπηρεσίας και προκειμένου μεν περί θέσεων εν τη τέως Περιφερεία Διοικήσεως Πρωτευούσης δις εις μίαν εκ των μάλλον κυκλοφορουσών καθημερινών εφημερίδων των Αθηνών, προκειμένου δε περί θέσεων εκτός της εν λόγω Περιφερείας άπαξ, εις μίαν ημερησίαν εφημερίδα των Αθηνών εκ των μάλλον κυκλοφορουσών και άπαξ εις μίαν Εφημερίδα της Πρωτευούσης του Νομού, εφ’ όσον εκδίδεται τοιαύτη, ή ετέρας γειτονικής πόλεως, εις ήν περίπτωσιν δεν εκδίδεται.  3)Δια της προκηρύξεως θα προσδιορίζωνται κατ’ ειδικότητα αι προς πλήρωσιν θέσεις και θα καλούνται οι ενδιαφερόμενοι, όπως εντός προθεσμίας 10 ημερών από της τελευταίας δημοσιεύσεως υποβάλουν εις την αρμοδίαν δια την πρόσληψιν αρχήν, σχετικήν αίτησιν, μετά πιστοποιητικού σπουδών και όπου απαιτείται προϋπηρεσία ή εμπειρία, μετά βεβαιώσεως περί τούτων, ως και υπευθύνου δηλώσεως, δι’ ής να δηλούται το έτος γεννήσεώς των  και τα υπό του άρθρ.1 (παρ.10) του υπ’ αριθ.660/65 Β.Δ/τος οριζόμενα.  Γ΄. ΄Οργανον επιλογής 1)Ο έλεγχος των τυπικών και ουσιαστικών προσόντων των υποψηφίων και η επιλογή των μεταξύ αυτών καταλληλοτέρων θα ενεργήται υπό τριμελούς επιτροπής εξ ανωτέρων δημοσίων υπαλλήλων, εξ ών απαραιτήτως εις κατάλληλος να κρίνη αναλόγως της ειδικότητος των προς πλήρωσιν θέσεων, εφ’ όσον υπάρχει τοιούτος.  2)Η Επιτροπή συγκροτείται, κατά περίπτωσιν , δι’ αποφάσεως του Υπουργού των Εσωτερικών δια την πρόσληψιν προσωπικού των Κεντρικών Υπηρεσιών του Υπουργείου ή του οικείου Νομάρχου δια το προσωπικόν της Νομαρχίας και των παρ’ αυτή Υπηρεσιών και του Προέδρου του Διοικητικού Συμβουλίου του Νομαρχιακού Ταμείου δια το προσωπικόν αυτού.  Δ΄. Πρακτική δοκιμασία 1)Της επιλογής των καταλληλοτέρων υποψηφίων εις οιανδήποτε θέσιν θα προηγήται πρακτική δοκιμασία, ενεργουμένη κατά το προσφορώτερον, κατά την κρίσιν της Επιτροπής, τρόπον αναλόγως της ειδικότητος των προσλαμβανομένων.  2)Οσάκις, εκ της φύσεως της απασχολήσεως των προσληφθησομένων παρίσταται ανάγκη, δύναται η επιτροπή επιλογής να ορίζη ειδικόν εξεταστήν δημόσιον υπάλληλον ή υπάλληλον Ν.Π.Δ.Δ. Ε΄. Δικαίωμα προτιμήσεως Αι καθιερούσαι δικαίωμα προτιμήσεως, ωρισμένων κατηγοριών προσώπων, διατάξεις των άρθρ. 23 (παρ.3) και 24 (παρ.2) του Νόμ. 1811/51 και Ν.Δ. 61/68 και 179/69, θα ισχύουν  επίσης επί ίσοις όροις και κατά την επιλογήν προς πλήρωσιν των, περί ών πρόκειται, θέσεων.  ΣΤ΄. Κατάρτισις πίνακος Η Επιτροπή επιλογής, μετ’ εκτίμησιν των προσόντων των υποψηφίων, θα καταρτίζη πίνακα, μέχρι του τριπλασίου αριθμού προς πλήρωσιν θέσεων, κατ’ αξιολογική σειράν. Ο πίναξ ούτος θα ισχύη επί έν έτος από της καταρτίσεώς του, η δε πρόσληψις θα ενεργήται κατά την εν αυτώ σειράν.  Η παρούσα δημοσιευθήτω δια της Εφημερίδος της Κυβερνήσεως.  (Αντί της σελ.51(β)  Σελ.51(γ). Προσωπικό Υπ.Εσωτερικών Δημ.Διοίκησης και Αποκέντρωσης 2.Α.β.39 